10 



CHILE. 



A. 1816 a die 13. Februarii ad 8. Martis, in portu 

 urbis Conceptionis Talcaguano versati sumus. Lat. austr. 

 36° 43'. 



Longe venustior ora Chilensis quam Californica. 

 Colles amoenis laetantur Myrtetis, stirpibus, indolem 

 aequinoctialem praeferentibus , immixtis. Montium gra- 

 niticorum catena, silvis obducta opacis, tractum littora- 

 lem, ab interiori feracissima planitie secernit, Andes 

 semper nivales longe distant. Chile, tunc temporis, no- 

 mine regis Hispaniae tenebatur: non est quod dicam, 

 nos in yicinia urbis et portus coarctatos fuisse. 



BRASILIA. 



Quod fretum insulam Sancta Gatharinae a continenti 

 terra distrahit, tutum navigiis portum offert, quo A. 1815 

 a die 12. ad 28. Decembris navis in ancoris constitit. 

 Lat. austr. 27° 30'. 



Haec extratropicalis Brasiliae pars, rarius minorique 

 cura a peregrinatoribus explorata est, ac aequinoctiales 

 plagae. Summa silvescit luxurie, stirpes gignit proprias, 

 quae botanophilis nondum innotescunt; exemplo sit Co- 

 cos Romanzoffiana nostra; aliis indiget, quas sibi vindi- 

 cat zona torrida. Intempestivae nos adsidue cruciarunt 

 imbres. 



PROMONTORIUM BONAE SPEI. 



A. 1818 die 31. Martis ad 8. Aprilis in portu com- 

 moratum est. Montem tabularem, extimasque ejus ra- 

 dices, ab urbe aversas, iteratis excursionibus lustravimus. 



